हिसार जिले के गांव खांडा खेड़ी में 1967 में जन्में कैप्टन अभिमन्यु ज़मीन से जुड़े हुए ऐसे नेता हैं जो प्रगतिशील, सकारात्मक और व्यावहारिक हैं और नई पीढ़ी की राजनीति के प्रतीक माने जाते हैं। लगभग 6 वर्ष तक भारतीय सेना में सेवा करने और पहले ही प्रयास में सन् 1994 में देश की सबसे प्रतिष्ठित मानी जाने वाली सिविल सर्विस परीक्षा को क्वालीफाई करने के बावजूद इन्होंने अपने आपको जनता की सेवा के महान कार्य के प्रति समर्पित कर दिया। सन् 2003 में पूर्णकालिक कार्यकर्ता के रूप में भाजपा जुड़ गए और खुद के बहुत ही कामयाब बिजनेस कैरियर को तिलांजलि दे दी तथा अपना संपूर्ण जीवन जनता की सेवा के लिए समर्पित कर दिया।

इनकी जीवन यात्रा के विभिन्न पड़ाव रहे हैं। जो इनके व्यक्तित्व को विविधता प्रदान करते हैं और दूसरी तरफ आदर्शों से सम्पन्न जीवन शैली इनके व्यक्तित्व में शालीनता को निरंतर विकसित करती रही है। जिसकी झलक इनके सामाजिक आचरण और कोमल भाषा में साफ झलकती है। सेना से व्यापार, सामाजिक गतिविधियों से एक पत्रकार के रूप में मीडिया, खेल-कूद प्रशासन से एक शिक्षाविद् और अब पूर्णकालिक राजनीतिक सक्रिय कार्यकर्ता तक विभिन्न क्षेत्रों में 30 वर्ष से अधिक का कार्य अनुभव रखते हुए, वह एक विरले व्यक्ति हैं जिन्होंने एक दिन के लिये भी कुर्सी पर काबिज हुए बिना प्रतिष्ठित सिविल सेवा की नौकरी से मुंह मोड़ लिया। जीवन में इस तरह के निर्णय लेने के लिये अत्याधिक साहस की आवश्यकता होती है। इस निर्णय से इनके व्यक्तित्व की गंभीरता और अटल निर्णय लेने की क्षमता का पता चलता है। 

एक बार सैनिक, हमेशा सैनिक :

उन्होंने 1987 में थल सेना ज्वाइन की और कमीशंड ऑफिसर के रूप में 7 मैकेनाइज्ड इन्फेंट्री रेजीमेंट (1 डोगरा) में सेवा करने के लिये 05 मार्च 1988 को  सैकेंड लेफ्टीनेंट के रूप में पास आउट हुए। अपने आर्मी सेवाकाल (1987-1993) के दौरान उन्होंने यंग ऑफिसर्स कोर्स (इन्फेंट्री), मैकेनिकल इन्फेंट्री कोर्स, गन्स एंड मिसाइल्स कोर्स और एलीट कमांडो कोर्स किये। 1989 में उनको स्पेशल सर्विस मैडल (डेजर्ट) प्रदान किया गया। सैनिक जीवन ने इनके व्यक्तित्व में अनुशासन की नींव को मजबूती प्रदान की और भावनाओं के स्तर पर देशसेवा के ज़ज्बे को मुखरता प्रदान की।

जीवन परिचय
पृष्ठभूमि
शैक्षणिक जीवन
राजनीतिक सफर